ཡུལ་ཤུལ་ཁུལ་གྱིས་སྐྱེ་ཁམས་ཕྱུགས་ལས་མཉམ་ལས་ཁང་བརྒྱ་དང་གྱ་ལྔ་སྒྲིག་འཛུགས་བྱས་ཏེ།ནོར་གནག་ཐོན་ལས་ཤུགས་ཆེན་པོས་འཕེལ་རྒྱས་སུ་བཏང་ཞིང་།ཧུར་ཐག་གིས་ཆུ་དམར་ལེབ་ཀྱི་སྐྱེ་ཁམས་ཕྱུགས་ལས་ཀྱི་ཐད་གྲུབ་འབྲས་མངོན་གསལ་བསྐྲུན།མགོ་ལོག་ཁུལ་གྱི་རྫོང་དྲུག་ལས་དགའ་བདེ་རྫོང་ཡོངས་ལ་སྐུལ་འདེད་གཏོང་རྒྱུ་དེ་ཐོད་བརྒལ་བྱེད་ས་བྱས་པ་དང་།མ་རྐང་བཅོས་བསྒྱུར་ལ་གྲུབ་འབྲས་མངོན་གསལ་བླངས་ཏེ།ཞིང་ཆེན་ཡོངས་ལ་ཤུགས་རྐྱེན་ཐེབས་པའིགངས་ལུང་བྱེད་ཐབསབསྐྲུན།རྨ་ལྷོ་ཁུལ་གྱིས་གནས་ཚུལ་དངོས་ལ་གཞིགས་ཏེ།གོ་སྐབས་དམ་འཛིན་ལེགས་པོ་བྱས་ཤིང་།མཉམ་ལས་ཁང་གི་མ་རྐང་ལམ་ལུགས་བསྒྱུར་བཅོས་གཏོང་རྒྱུ་དེ་གཞན་ལས་དམ་འཛིན་འབུར་ཐོན་བྱས་ཏེསྦྲ་དཀར་དཔེ་དབྱིབསབསྐྲུན་ཞིང་།ཁུལ་ཡོངས་སུ་སྦྲ་དཀར་དང་།དུང་དཀར་སོགས་འཕེལ་རྒྱས་དཔེ་མཚོན་བྱུང་།མཚོ་ལྷོ་ཁུལ་གྱིས་མ་རྐང་བཅོས་བསྒྱུར་གཏོང་བ་གཏོང་བ་ནས་མ་རྐང་དབང་ཆ་གཞུང་དཔང་གིས་འགན་སྲུང་བྱས་ཏེ།ཐོན་ལས་དང་པོ་ལེགས་འགྲུབ་དང་བརྟན་འཇགས་ཀྱི་རྨང་གཞིའི་ཐོག་ཐོན་ལས་དང་པོ་དང་གཉིས་པ།གསུམ་པ་བཅས་ཀྱི་མཉམ་བསྲེས་འབུར་དུ་ཐོན་པར་བྱས།